OpenLLM-France/wikimedia huggingface dataset:
# Eudóxia de Barros

Eudóxia de Campos Barros (São Paulo, 1937ko irailaren 18a) brasildar piano-jotzaile eta musika irakaslea da, Brasilgo kontzertuko musikan pertsonaia garrantzitsua.

## Bizitza

Eudóxia de Barros São Paulon jaio zen 1937an. Aita Joviniano de Barros zuen, Piracicaba hirikoa, eta ama, berriz, Maria Antonietta de Campos Barros, Bragança Paulistakoa. Biak Brasilgo kulturaren zaleak ziren eta musika asko interesatzen zitzaien. 6 urterekin musika ikasten hasi zen Mathilde Frediani irakaslearekin, eta 7 urterekin lehen kontzertua eman zuen. Karl Heim eta Nellie Bragaren eskutik ere ikasi zuen, São Pauloko Musika Institutuan sartu aurretik, eta 14 urterekin graduatu zen. Bi urte geroago, laugarren postuan sailkatu zen Brasilgo Orkestra Sinfonikoaren lehiaketan, eta bertan Heitor Villa-Lobosen 1. kontzertua jo zuen.
1954-1957 urteetan, Magda Tagliaferro, Nellie Braga, Lina Pires de Campos, Daisy de Lucca eta Olivier Bernardekin ikasketak jarraitu zituen, eta gero Frantziara joan zen, Hezkuntza Ministerioaren dirulaguntza bat lortuz. 1959an Brasilera itzuli zen eta Guilherme Fontainharekin (1887-1970) ikasten hasi zen, Camargo Guarnieri eta Osvaldo Lacerdarekin konposizio, harmonia eta kontrapuntu ikastaroak egiteaz gain. 1960ko hamarkadan, Santosko Santa Zezilia Kontserbatorioan eta Francako Jesus Maria Jose Kontserbatorioan irakatsi zuen.
31 LP, 14 CD eta DVD disko bat grabatu ditu guztira. Brasilgo Musika Akademian 14. eserlekua hartzen du eta Brasilen zein nazioartean kontzertuak ematen jarraitzen du. North Carolina Symphonyren lehiaketa irabazi du eta Clevelandeko Orkestra Filarmonikoko bakarlaria izan da. 1979an Técnica pianística: apontamentos sugeridos pela prática no magistério e concertos liburua kaleratu zuen. 1995ean Arte Fundazio Nazionalaren Musika Sari Nazionala jaso zuen.
Barrosen musika-lan gogokoenetako bat Louis Moreau Gottschalken Grande Fantasia Triunfal sobre o Hino Nacional Brasileiro da.
1982ko irailaren 3an Osvaldo Lacerda musikagilearekin ezkondu zen eta 2011ko uztailaren 18an senarra hil zitzaion.
2016an, Rosângela Paciello Pupok Eudóxia de Barrosen biografia plazaratu zuen: Valeu a Pena? - Conversando com Eudóxia de Barros.

## Erreferentziak

* 1 2 3 4 5 (Portugesez) «Eudóxia de Barros» Enciclopédia Itaú Cultural 2025-01-22 ISBN 978-85-7979-060-7. (Noiz kontsultatua: 2025-02-08).
* 1 2 3 (Portugesez) «Biografia» Eudóxia de Barros (Noiz kontsultatua: 2025-02-08).
* ↑ (Portugesez) «Eudóxia de Barros toca com a Sinfônica do Paraná domingo» Governo do Estado do Paraná 2004-06-09 (Noiz kontsultatua: 2025-02-08).
* ↑ (Portugesez) «Eudóxia de Barros – Brasileira em primeiro lugar» Pianos Fritz Dobbert 2019-08-19 (Noiz kontsultatua: 2025-02-08).
* 1 2 (Portugesez) «Recital da renomada pianista Eudóxia de Barros» Casa Museu Ema Klabin (São Paulo) (Noiz kontsultatua: 2025-02-08).
* ↑ (Portugesez) «Eudóxia de Barros» Dicionário Cravo Albin da Música Popular Brasileira (Noiz kontsultatua: 2025-02-08).
* ↑ (Portugesez) «Eudóxia de Barros e um piano sob as árvores» Tribuna 2023-07-20 (Noiz kontsultatua: 2025-02-08).
* ↑ (Portugesez) «Discografia» Eudóxia de Barros (Noiz kontsultatua: 2025-02-08).
# Nid de guêpes

Nid de guêpes (euskaraz: «liztor-habia») 2002ko Florent-Emilio Siri frantziar zinema zuzendariaren ekintza-filma da.

## Sinopsia

Oharra: Atal honek istorio osoa edo amaiera argitzen du.
Estrasburgoko aldirietan, uztailaren 14an, Louis, suhiltzaile ohia, lantokira doa motozikletan, gau batez biltegian gordetzera. Aldi berean, Nasser, Santino eta haien koadrila, lapur txikiak, prestatzen ari dira dena delako biltegian puskatzeko, material informatikoa berreskuratzeko. Bitartean, albaniar mafiako buruzagi bat, Abedin Nexhep, Hélène Laborie tenienteak gidatutako europar eliteen tropen babespean dago. Konboi militarrari eraso diote eta Nasser eta bere taldea arpilatzen ari diren biltegian aurkitu dute babesa. Orduan, lapurrek eta militarrek gogoz kontra lagundu behar dute beren buruzagia askatzera datozen gizon armatuen eraso handi baten aurrean.

## Aktoreak

* Samy Naceri : Nasser
* Nadia Farès : Hélène Laborie
* Benoît Magimel : Santino
* Pascal Greggory : Louis
* Sami Bouajila : Selim
* Anisia Uzeyman : Nadia
* Richard Sammel : Winfried
* Valerio Mastandrea : Giovanni
* Martial Odone : Martial
* Martin Amic : Spitz
* Alexandre Hamidi : Tony
* Angelo Infanti : Abedin Nexhep
* Larbi Naceri : albaniar mafiosoa
* Françoise Laborde : telebista-aurkezlea
* Edgar Givry : narratzailea

## Erreferentziak

* ↑ Glâtre, Patrick. (2012). Val-d'Oise, terre de tournage. Cergy-Pontoise: Comité du Tourisme et des Loisirs du Val-d'Oise, 28 or...

## Kanpo estekak

* Datuak: Q1171645
# Aga Khan

Aga Khan (persieraz: آقاخان‎) musulman ismaildar nizarien buruzagi erlijioso eta zibila da. Hasan Ali Shah-ek, Ali ibn Abi Taliben ondorengoak, sortu zuen titulu hau 1880. urtean.

## Ikus gainera

* Aga Khan I.a, Hasan Ali Shah (1804-1881)
* Aga Khan II.a, Shah Ali Shah (1830-1885)
* Aga Khan III.a, Mohammed Shah (1877-1957)
* Aga Khan IV.a, Shah Karim al-Husayni (1936-2025)
* Aga Khan V.a, Rahim al-Hussaini (1971- )

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/7/18 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q393440
* Multimedia: Aga Khan / Q393440
# Qu'Allah bénisse la France

Qu'Allah bénisse la France (euskaraz: «Allahek Frantzia bedeinka beza») 2014ko Abd al Malik frantziar zinema zuzendariaren komedia dramatikoa da, izen bereko eleberri autobiografikoan oinarrituta.

## Sinopsia

Oharra: Atal honek istorio osoa edo amaiera argitzen du.
Régis beltza eta immigranteen semea da, ama katolikoak Estrasburgoko Neuhof auzoan bere bi anaiekin hazia. Delinkuentzia, rap eta islamaren artean, maitasuna aurkituko du eta bere bidea aurkituko du arrakasta lortzeko eta etorkizun hobea izateko borondateari esker.

## Aktoreak

* Marc Zinga : Régis
* Sabrina Ouazani : Nawel
* Larouci Didi : Samir
* Mickaël Nagenraft : Mike
* Matteo Falkone : Pascal
* Stéphane Fayette-Mikano : Bilal
* Sims Francis Matula : Sims, paristar lehengusua
* Karim Belkhadra : échirollestar lehengusua

## Erreferentziak

* ↑ (Frantsesez) Projection au Festival du film francophone d'Angoulême. .
* ↑ (Frantsesez) tiff.net/festivals/thefestival…. .
# Barne-arkitektura

Barne-arkitekturak esan nahi du lehendik dagoen eraikuntza batetik abiatuta sortu den espazio baten diseinua, baita barnean gizakiak duen elkarrekintza ere. Diseinu arkitektoniko baten hasierako ideia ere izan daiteke, gero erabilera berriak hartzeko birdiseinatu egiten dena, edo diseinu arkitektoniko baten ebaluazioa, eraikin batean berrerabilpen moldagarria aplikatuz ("adaptive reuse"). Azken hori arkitektura irainkorraren praktiketako bat da, baliabideak mantentzea egitura bat birziklatuz diseinu berri bat egokituz. Tradizionalki, interiorismoa izan da giroen diseinuaren arte espaziala. Hala ere, barne-arkitekturaren bidez, eraikinen barnealdea diseinatzen da, espazioen giza erabileraren alderdi guztiez arduratuta, eta, beraz, barnealdearen diseinua eta dekorazioa hartzen ditu barnean.
Barne-arkitekturan, honako hauek aipa daitezke:
* Eraikinen barrualdea diseinatzeko eta eraikitzeko artea eta zientzia, arkitekturako edo espazio fisikoaren antzeko adarretako profesional gisa.
* Barne-arkitekto baten praktika, non arkitekturak esan nahi du zerbitzu profesionalak eskaintzea eraikin baten barrualdearen diseinuari eta eraikuntzari dagokionez, eta helburu nagusia giza okupazioa edo erabilera den.
* Eraikinen barrualdea eta euren ezaugarri fisikoak deskribatzeko termino orokor bat, baita kanpoaldea ere.
* Eraikinetan barnealdeak diseinatzeko eta eraikitzeko estilo edo metodo bat, eta haren ezaugarri fisikoak, kanpoaldearekin ere lotuak.

## Kanpo estekak

* Datuak: Q1329946
# Retenez-moi... ou je fais un malheur !

Retenez-moi... ou je fais un malheur ! 1984ko Michel Gérard frantziar zinema zuzendariaren film komikoa da.

## Sinopsia

Oharra: Atal honek istorio osoa edo amaiera argitzen du.
Jerry Logan polizia estatubatuarra Estrasburgon lehorreratu da Marie-Christine emazte ohia ikusteko. Laurent Martinekin ezkondu da. Azken honen aktibitatea artelan-trafikoa da eta Jerry, berak jakin gabe, kontrabandista bezala erabiliko du. Baina bere baldarkeriak Laurenten planak hankaz gora jarriko ditu.

## Aktoreak

* Jerry Lewis : Jerry Logan
* Michel Blanc : Laurent Martin
* Charlotte de Turckheim : Marie-Christine Martin
* Laura Betti : Carlotta Batticelli
* Michel Peyrelon : Franz
* Philippe Castelli : le brigadier
* Mylène Demongeot : banketxeko emakumea
* Gérard Hérold : Jean-Benoît
* Bernard Charlan : zaindaria
* Jacques Legras : orkestra-zuzendaria
* Max Montavon : zuzendaria
* Pierre Olaf : antzerki-zuzendaria
* Maurice Risch : Farett
* Jackie Sardou : langilea
* Dominique Zardi
* David di Nota : dantzaria

## Banaketa

Jerry Lewisek 1980ko hamarkadan egin zituen bi filmetako bat izan zen. AEBetan ez zituzten inoiz eman, baina gutxienez AEBetako bi behin-behineko titulu eman zizkioten: To Catch a Cop eta The Defective Detective.
Lewis, film honi eta Par où t'es rentré ? On t'a pas vu sortir buruz, honela esan zuen: "[Banaketaren] gaineko kontrola dudan bitartean, ez dituzu inoiz ikusiko herrialde honetan, [Estatu Batuetan]".

## Erreferentziak

* ↑ Neibaur, James. (1995). The Jerry Lewis Films. (1. argitaraldia) Jefferson, North Carolina: McFarland & Company, Ltd, 247 or. ISBN 978-0786475001..

## Kanpo estekak

* Datuak: Q3285117
# Par où t'es rentré ? On t'a pas vu sortir

Par où t'es rentré ? On t'a pas vu sortir 1984ko Philippe Clair frantziar zinema zuzendariaren film komikoa da.

## Sinopsia

Oharra: Atal honek istorio osoa edo amaiera argitzen du.
Clovis Azaireau, detektibe pribatu baldarra s, bere amaren etxean bizi dena. Nadège de Courtaboeufek bere senar Prosperri jarraitzera eta dibortziorako adulterioa frogatzera kontratatuko du. Detektibea senarraren lagun bilakatuko da. Hala ere, Nadègek ezkontzaz kanpoko harremana du, eta bere maitaleak Prosper albotik kentzea erabakiko du atentatu bat eraginez. Jakitean, Clovis eta Prosper Tunisian babestuko dira, non janari lasterraren aldekoen – Ben Burger beldurgarria buru dutena – eta kuskusaren aldekoen arteko gerran harrapaturik amaitzen diren.

## Aktoreak

* Jerry Lewis : Clovis Blaireau
* Philippe Clair : Prosper de Courtaboeuf
* Marthe Villalonga : Nadège de Courtaboeuf / Rosette Cioccolini
* Jackie Sardou : Pauline, Clovisen ama
* Philippe Castelli : Grégori
* Connie Nielsen : Eva
* Lamine Nahdi : Sliman
* Philippe Caroit : Patrick, Nadègeren maitalea
* Anne Berger : Eliane Cioccolini
* Georges Blaness : Ben Burger
* Jess Hahn : Mac Douglas, Ben Burgerren laguna
* Bernard Pinet : Clovis Blaireau jazartzen duen trabestia
* Henri Attal : kotxe-istripuko partaidea
* Dominique Zardi : hiltzailea
* Yves Barsacq : inpektorea
* Patrice Melennec : senarra
* Sophie Favier: Ben Burgerren laguna
* Pierre Ghighi: siziliar mafiosoa

## Banaketa

Jerry Lewisek 1980ko hamarkadan egin zituen bi filmetako bat izan zen. AEBetan ez zituzten inoiz eman, baina gutxienez AEBetako bi behin-behineko titulu eman zizkioten: To Catch a Cop eta The Defective Detective.
Lewis, film honi eta Retenez-moi... ou je fais un malheur ! buruz, honela esan zuen: "[Banaketaren] gaineko kontrola dudan bitartean, ez dituzu inoiz ikusiko herrialde honetan, [Estatu Batuetan]".

## Erreferentziak

* ↑ Neibaur, James. (1995). The Jerry Lewis Films. (1. argitaraldia) Jefferson, North Carolina: McFarland & Company, Ltd, 247 or. ISBN 978-0786475001..
# Bizikleta-euskarri (hiri-altzaria)

Bizikleta-euskarria bizikletak aparkatzeko erabiltzen den metalezko hiri-altzaria da. Bizikletak bide publikoan modu seguruan lotzeko gailu bat da, lapurretak saihesteko. Elementu hori hiri bateko hiri-altzari guztien zati da. Batzuk kalean solte jarrita daude eta beste batzuk zoruan, eraikinean edo geldirik dagoen beste objekturen batean sartuta.
Bizikleta-euskarriak material sendo eta gogorrez egin ohi dira. Batzuk burdina galbanizatuz edo altzairu herdoilgaitzez egiten dira. Elementu horiek banakakoak izan daitezke, edo egitura bakar batean bildutako hainbat, aldi berean bizikleta bat baino gehiago aparkatzeko serie edo ilara bat osatuz.
Bizikleta-euskarriak ondo ikustea, automobilen aparkalekuen eta oinezkoen zirkulazioaren artean tarte egokia izatea, eguraldi txarraren aurrean babesa izatea eta norakoetatik gertu egotea faktore garrantzitsuak dira Bizikleta-euskarri baten erabilgarritasuna zehazteko. Faktore horiei esker, gehiago erabili ahal izango duzu ainguraketa, eta bizikletariek segurtasuna izango dute aparkatutako bizikletan.

## Kanpo loturak

* bizikleta-euskarri robotikoa Japonian
* Bizikleta-euskarriak munduan zehar

## Kanpo estekak

* Datuak: Q1392526
* Multimedia: Bicycle racks / Q1392526
# Saint-Dié-des-Vosges

Saint-Dié-des-Vosges Vosgeak departamenduko hiriburua da, Ekialde Handia eskualdean kokatua.

## Ondasun nabarmenak

* Kalostrape gotikoa
* Zeltak castellum-a
* Katedrala
* Saint Martin eliza
* Saint Rochus kapera
* Pierre-Noël museoa
* Victor-Hugo liburutegia
* Claude & Duval fabrika (1948-1951), Le Corbusier arkitektoaren industria eraikin bakarra.
* Askatasun-dorrea (fr. Tour de la Liberté) (1989)

## Historia

1507: Martin Waldseemüller alemaniar kartografoa.
* Cosmographiae Introductio liburu historikoa
* Universalis Cosmographia mapa historikoa

## Unibertsitatea

Unibertsitate institutu teknologikoa (fr. Institut universitaire de technologie) :
* Ingeniaritza elektrikoa
* Elektronika
* Informatika
* Komunikazioak

## Kanpo estekak

* Saint-Dié-des-Vosges, webgune ofiziala
* Institut universitaire de technologie
* Datuak: Q34427
* Multimedia: Saint-Dié-des-Vosges / Q34427
# Calvin zikloa

Calvin zikloa fotosintesia egiten duten organismoek CO$_2$-a finkatzeko erabiltzen duten bide metabolikoa da. Melvin Calvin kimikariak (1961eko Nobel Saria) aurkitu zuen 1949an. Kloroplastoen estrometan burutzen da, eta fotosintesiaren ilunpeko fasea osatzen du, argirik gabe burutzen dena.
Funtsean, fotosintesiaren argi-fasean sortzen diren ATP eta NADPH Calvin zikloaren bitartez erabiltzen dira CO$_2$ finkatzeko eta glukosa eratzeko. Horretarako, baina, oinarrizko bi entzima behar dira: RuBisCO (Erribulosa Bisfosfato Karboxilasa Oxigenasa) eta fosforribulokinasa.
Zikloaren ekuazioa honako hau da:

## Zikloaren nondik norakoak

Zikloa hiru fasetan sailkatu ohi da:
* lehenengo fasea CO$_2$-aren finkapenarena da. Pentosa batek (erribulosa 1,5 bifosfatoak) CO$_2$ molekula hartzen du, bi molekula azido 3-fosfoglizerikoa (3C) emanez.
* bigarren fasean, azido 3-fosfoglizerikoa fosforilatzen da (ATP gastatuz) eta gero erreduzitu egiten da (NADPH gastatuz), glizeraldehido-3-fosfato emateko. Sortutako glizeraldehido-3-fosfatoa garrantzi handiko molekula da, hainbat prozesu biosintetikotan (gluzidoenak, lipidoenak eta aminoazidoenak) parte hartzen duelako.
* hirugarren fasean glizeraldehido-3-fosfatoa, erreakzio biokimiko batzuen bitartez, erribulosa 1,5 bifosfato bihurtzen da, ATP gehiago gastatuz eta zikloa bukatuz.
Azpimarratu behar da Calvin zikloa ez dela ziklo itxia, alboko desbideratzeak dituelako, batez ere glizeraldehido-3-fosfatoaren mailan. Aipatu denez, molekula horrek glukosa sintetizatzen du, glukolisiaren hasierako urratsen alderantzizko bidea eginez.
Organismo fotosintetikoek ez ezik, fotosintesia garatzen ez duten bakterio autotrofo batzuek ere Calvin zikloa erabiltzen dute glukosa sortzeko.

## Kanpo estekak

* Datuak: Q220389
* Multimedia: Calvin cycle / Q220389
# Dolu

    Ez nahasi duelurekin.
Dolua gizarte mailan heriotza baten aurrean galera adierazteko era da. Elementu adierazgarri desberdin batzuen bitartez, pertsonak eta gizarteak galeraren sentipena adierazten eta azaltzen dute. Herrialdeen arabera elementu formal horiek desberdinak dira; gurean hori egiteko hilobien bidez, eskelen bidez eta arropaz edo beltz kolorearen bidez (doluzko arropa) erabiltzen dira. Denborarekin adierazpen horiek asko aldatu dira.

## Ikus gainera

* Dolu (psikologia)
* Hileta
* Hilerri
* Hilobi
* Errauste
* Lorak eskeintzen

## Erreferentziak

* ↑ https://hiztegiak.elhuyar.eus/eu/dolu
* ↑ https://www.euskaltzaindia.eus/index.php?option=com_oeh&view=frontpage&Itemid=&lang=eu&sarrera=dolu&xeh=0

## Kanpo estekak

* (Gaztelaniaz):Dolu ofizialaren protokoloa.
* Datuak: Q750652
* Multimedia: Mourning / Q750652
# Sergio Mattarella

Sergio Mattarella (ˈsɛrdʒo mattaˈrɛlla ahosktua; Palermo, Italia, 1941eko uztailaren 23a) italiar politikaria da. 2015eko urtarrilaren 31ean Italiako presidente berri izendatu zuten.

## Biografia

Bere aita, semea eta anaia politikariak izan ziren eta unibertsitate irakasle moduan aritu zen lehen aldiz lanean. Siziliako mafiak bere anaia gaztea, Piersanti Mattarella, 1980 urtean, Siziliako presidentea zen momentuan, hiltzeagatik politikan sartu zen. Demokrazia Kristaua alderdian ekion zion politikagintzari eta 1983an izendatu zuten diputatu lehenengo aldiz.
1987an, Legebiltzarreko Harremanen ministro bilakatu zen eta bi urte geroago Hezkuntza ministro bilakatu zen, Giulio Andreotti gobernuan zegoenean. Garai horretan, Silvio Berlusconirekin tentsioak izaten hasi zen. Telebista kateak berrantolatzeko legea egin ostean, Silvio Berlusconiren Mediaset enpresak hiru kate eskuratu eta horregatik dimisioa eman zuen.
Bost aldiz ministro izan zen gobernu ezberdinetan. Kristau Demokrazia alderdia zegoenean, 1990eko hamarkadako Tangentopoli ustelkeria auziak ez zuen zipriztindu. Alderdi hura desagertzean,Alderdi Demokratikoaren (PD) sortzaileetako bat izan zen 2007an, nahiz eta alderdi horretan ez zuen parte hartze politikorik izan. 2008an politika aktiboa utzi egin zuen.
2015eko urtarrilaren 31n, Italiako presidente berri bilakatu zen.

## Ikus gainera

* Italiako presidenteen zerrenda

## Erreferentziak

* 1 2 3 4 «Renziren garaipena» Berria 2015/02/01.
* Datuak: Q3956186
* Multimedia: Sergio Mattarella / Q3956186
# Câmara de Lobos

Câmara de Lobos Portugalgo udalerria da, Madeirako uhartean kokatutakoa. 34.614 biztanle zituen 2001ean.
Câmara de Lobos arrantzale-herria da, koloretako txalupa tipikoak dituena, eta Madeiraren erdi-mendebaldean dago.
Duela urte asko, monje itsas txakurren gunea zen. Portugesez, "Lobo Marino" deitzen zaio (itsas otsoa), eta hortik datorkio Câmara de Lobos izena. Gaur egun, Madeirako arrantza-zentro nagusia da eta bertan sable beltza (Aphanopus carbo) edo “espata preta” famatua arrantzatzen delako da ezaguna.
Herria mahastiz inguratuta dago, eta ezaguna da Madeira ardo bikainagatik eta “pontxaren” sorlekua delako, limoi-zukua, pattarra eta ezti nahaskia. Haren badia bukolikoa margolarien jomuga gogokoenetako bat da, batez ere Winston Churchillek oporretan 1950ean pintatu zuenetik.

## Banaketa administratiboa
### Fregesiak

* Câmara de Lobos: 16 842 bizt.
* Curral das Freiras: 1 673 bizt.
* Estreito de Câmara de Lobos: 10 236 bizt.
* Jardim da Serra: 3 707 bizt.
* Quinta Grande: 2 156 bizt.

## Demografia

Biztanleriaren bilakaera (1801 – 2011) :
| 1849 | 1900 | 1930 | 1960 | 1981 | 1991 | 2001 | 2011 |
| 12 391 | 17 468 | 21 806 | 29 759 | 31 035 | 31 476 | 34 614 | 35 666 |

## Hiritar ezagunak

* Maria Pulquéria Pestana (1880-1973), poeta.
* Arminda Figueira Sousa (1888-1931), poeta.

## Erreferentziak

* ↑ "Instituto Nacional de Estatística"

## Kanpo estekak

* (Portugesez) Camara de Lobosko udalaren webgunea.
* Datuak: Q623736
* Multimedia: Câmara de Lobos / Q623736
# Euritan dantzan

Euritan dantzan Gatibu taldeak argitaratutako rock estiloko seigarren diskoa da. Muxikako (Bizkaia) Muxikon estudioan grabatua, nahasia eta masterizatua 2014ko iraila eta urria bitartean, eta urte horretan bertan kaleratua. Haimar Arejitak Iñigo Etxebarrieta «Pitu»ren laguntzaz ekoitzia.

## Parte hartzaileak

* Grabaketa, nahasketa eta mastering teknikaria: Iñigo Etxebarrieta «Pitu».
* Koruak: Arkaitz Ortuzar.
* Diseinua eta maketazioa: Noé Galarza.
* Argazkia: Hibai Agorria.
* Loretxoa abestiaren hitzak: Benito Lertxundi.
* Management: Panda Artist Management.
* Banaketa: Altafonte.
* Bideoklipa: TAOM.
* Bideokliparen zuzendaria: Karlos Trijueque.

## Abestiak

* Zumarragako trena
* Bizitzen badakit
* Euritan dantzan
* Egun bat
* Zer da?
* Loretxoa
* Bertsoa

## Kanpo estekak

* Hamaika Telebista. (2020-04-17). MusikaZuzenean TB #97: Gatibu diskografia.
* Datuak: Q55936133
# Zuzenean bizitzeko gogoa

Zuzenean Bizitzeko Gogoa Gatibu taldeak argitaratutako laugarren lana da, eta zuzenean grabatutako lehena. 2009ko abuztua eta iraila bitartean Durango, Bilbao, Donostia eta Gernikan emandako kontzertuetan grabatu zen. 2010eko iraila eta urria bitartean Muxikako Muxikon eta Berrizko Lorentzo Records estudioetan CDra erantzi zitzaizkion 3 abesti gehigarri grabatu zituzten. 2010ean kaleratu zen.

## DVDaren edukia:
### Zuzenean bizitzeko gogoa kontzertua

* "Bang-bang txik-txiki bang-bang" (Durango-BIZ, 2009/09/26).
* "Bizitzeko gogoa" (Durango-BIZ, 2009/09/26).
* "Lorak eskeintzen" (Durango-BIZ, 2009/09/26).
* "Gaur gure gaba da ta" (Bilbao-BIZ, 2009/08/17).
* "Apirilaren 27" (Donostia-GIP, 2009/08/13).
* "Hara honien" (Gernika-BIZ, 2009/08/14).
* "Pailazo" (Bilbao-BIZ, 2009/08/17).
* "Inpernuen ate joka" (Donostia-GIP, 2009/08/13).
* "Gerra gogoa" (Donostia-GIP, 2009/08/13).
* "Besoak zabalik" (Durango-BIZ, 2009/09/26).
* "Egunon (Buna dimineata)" (Gernika-BIZ, 2009/08/14).
* "Eztanda egin arte" (Durango-BIZ, 2009/09/26).
* "Urepel" (Donostia-GIP, 2009/08/13).
* "Zeu, zeu, zeu!" (Durango-BIZ, 2009/09/26).

### Elkarrizketak

Taldekideei egindako elkarrizketak

### Bideoklipak

* "Zoramena"
* "Inpernuen ate joka"
* "Bang-bang txik-txiki bang-bang"
* "Zeu, zeu, zeu!"

## CDaren edukia
### Zuzenean bizitzeko gogoa kontzertua

* "Bang-bang txik-txiki bang-bang" (Durango-BIZ, 2009/09/26).
* "Bizitzeko gogoa" (Durango-BIZ, 2009/09/26).
* "Lorak eskeintzen" (Durango-BIZ, 2009/09/26).
* "Gaur gure gaba da ta" (Bilbao-BIZ, 2009/08/17).
* "Apirilaren 27" (Donostia-GIP, 2009/08/13).
* "Pailazo" (Bilbao-BIZ, 2009/08/17).
* "Inpernuen ate joka" (Donostia-GIP, 2009/08/13).
* "Gerra gogoa" (Donostia-GIP, 2009/08/13).
* "Besoak zabalik" (Durango-BIZ, 2009/09/26).
* "Egunon (Buna dimineata)" (Gernika-BIZ, 2009/08/14).
* "Eztanda egin arte" (Durango-BIZ, 2009/09/26).
* "Urepel" (Donostia-GIP, 2009/08/13).
* "Zeu, zeu, zeu!" (Durango-BIZ, 2009/09/26).

### Estudioan grabatutako abesti gehigarriak

* "Prest"
* "Behar zaitut"
* "Kalekatue"

## Kanpo estekak

* Hamaika Telebista. (2020-04-17). MusikaZuzenean TB #97: Gatibu diskografia.
* Datuak: Q12269517
# Azken indioak

'Azken indioak Gatibu taldeak argitaratutako rock estiloko zazpigarren diskoa da. Muxikako (Bizkaia) Muxikon estudioan grabatua, nahasia eta masterizatua 2018an Sonic Ranch estudioan (Texas, AEB) Santi Garcia teknikariarekin, eta urte horretan bertan kaleratua.

## Parte hartzaileak

* Alex Sardui, ahotsa
* Haimar Arejita, gitarra
* Gaizka Salazar, bateria
* Mikel Caballero, baxua
* Azala: Iker Baxerri
* Laguntzaileak:
** Josep Valldeneu Barrero, saxofoia ("Uhinak", "Ez naz makurtuko", "Oh, nire maitie")
** Miquel Rojo Rosas, tronpeta ("Uhinak", "Ez naz makurtuko", "Oh, nire maitie")
** Santi Garcia, sintetizadorea ("Salto!")

## Abestiak

* Gelditu Zaitez
* Uhinak
* Salto!
* Oh nire Maitie
* Iraultza Alaia
* Zure Uretan
* Ez naz Makurtuko

## Erreferentziak

* ↑ «Azken indioak» www.badok.eus (Noiz kontsultatua: 2025-02-08).
* ↑ Gatibu. «Azken indioak» YouTube (Noiz kontsultatua: 2025-02-08).

## Kanpo estekak

* Hamaika Telebista. (2020-04-17). MusikaZuzenean TB #97: Gatibu diskografia.
# Harlaxton Manor

Harlaxton Manor, Ingalaterrako Harlaxton udalerrian dagoen Viktoriar Aroko jauretxe bat da, Lincolnshire konderrian.
Jatorrizko eraikina XIV. mendean eraiki zen eta 1780an abandonatua. Gaur egungo eraikina 1837-1845 artean Gregory familiak eraiki zuen.
* Datuak: Q2671333
* Multimedia: Harlaxton Manor / Q2671333
# Harlaxton

Harlaxton, Ingalaterrako ekialdean dagoen herri bat da, Lincolnshire konderrian.
2001ean 705 biztanle zituen.

## Toki interesgarriak

* Harlaxton Manor: 1845eko Viktoriar jauretxea.
* Datuak: Q2089957
* Multimedia: Harlaxton / Q2089957